title: Refresco
text: O refresco u bebida refrescant ye una bebida sin alcohol a ormino carbonatada. Contiene augua con gas y no contiene alcohol. Istas bebidas gosan consumir-se fredas, pa estar mas refrescants y pa privar a perda de dioxido de carbonio, que le atorga a suya efervescencia. S'ofreixen quantos sabors de refrescos, entre atros narancha, limón, uga, ciresa, etc.
  
  Se diz gasiosa u soda a una mena de refresco carbonatau sin edulcorants ni coloretes, emplegau comunament en combinación con bebidas alcoholicas.
  
  As bebidas refrescants son, hue en día, una d'as bebidas mas consumidas en tot o mundo, especialment entre a chovenalla.
  
  Historia 
  Empecipia la fabricación de bebidas carbonatadas en Nueva York en 1832, quan John Matthews inventa un aparato pa mesclar augua con dioxido de carbonio, y amás anyadir-le gusto. D'a popularidat d'a bebida naixen negocios que mesclan l'augua con gas con gustos a esleción, clamadas fuents de soda.
  
  En 1885, W.B. Morrison un boticario propietario de Old Corner Drug Store en Waco (Texas) desembolicó un distinguiu gusto en a suya fuent de soda. O suyo nombre Dr. Pepper, o mas antigo refresco, que encara se vende en Estaus Unius. Quasi de forma simultania (1886), unatro boticario, clamau John S. Pemberton, experimenta con hierbas y especias como nuez de cola africana y a fuella de coca en a ciudat d'Atlanta. Lo resultau, una bebida que bautizó como Coca Cola. Pemberton muere dimpués de nomás un anyo y meyo d'haber introduciu en o mercau o nuevo producto. En 1898, un boticario de Carolina d'o Norte, Caleb Bradham, busca un tonico pa lo dolor de tozuelo a lo que le adhibe pepsina. En 1903, rechistró a marca d'ista bebida como Pepsi. En San Luis (Arizona), se creya una formula con gusto de lima-limón que ye lanzada en l'anyo 1929. Lo producto plegaría a clamar-se 7 Up.
  
  Problemas con a salut  
  O consumo excesivo de refrescos endulzados con zucre s'asocia con obesidat, hipertensión, diabetis de tipo II, quera dental, desnutrición y calculos renals.
  
  Muitos refrescos contienen ingredients que son en ell mesmos una fuent de preocupación: a cafeína consumida en exceso ye relacionada con angluzia y con trastornos d'o suenio,  amás qualques criticos qüestionan os efectos en a salut d'os zucres adhibius y os edulcorants artificials. O benzoato de sodio estió investigado en a Universidat de Sheffield como una posible causa de mal de l'ADN y hiperactividat.
  
  Referencias 
  
  Bebidas